Főnök vs. Vezető | Hírek | infoGyőr
A főnök és a vezető közti legnagyobb különbség a gondolkodásmódjukban, a beosztottakkal való bánásmódjukban rejlik. A főnök irányít, megmondja a beosztottjainak, hogy mit kell csinálniuk és az eredményeket kő keményen számon kéri. A vezető ugyanakkor nem utasít, hanem megmutatja a helyes irányt, példaként szolgál a munkatársaknak. Az eredmény- legyen az pozitív vagy negatív végkimenetelű- egy közös munka mutatója.
S hogy miért is ennyire fontos, hogy milyen ember áll a cég élén? A vezetők milyensége számokban mérhető. Gondoljunk például a fluktuációra. Egy emberséges, igazságos vezetés nagyban csökkentheti a dolgozói elvándorlást. Dolgoztam együtt olyan céggel, ahol hiába volt versenyképes bérezés, a vezetői hozzáállás miatt folyamatos volt a kilépés. Miután a menedzsment lecserélődött, folyamatosan csökkenni kezdett a fluktuáció, mígnem minimális mértékűvé vált.
Fontos, hogy a vezetőség felismerje, ha ilyen jellegű probléma van és megtegye a megfelelő lépéseket. A problémák feltérképezéséhez jó eszköz lehet az exit interjú, amikor a kilépő dolgozóval őszintén elbeszélgethetünk váltásának okáról. Másik lehetséges módszer a probléma feltárására a dolgozói elégedettség felmérés, melybe belefoglalhatjuk a vezetőkkel való elégedettség feltérképezését.
Bogbejegyzésemet ezúttal John C. Maxwell szavaival zárnám:
„A jó vezetők a főnökösködés helyett elkezdik bátorítani a munkatársaikat. Ez az emberközpontú vezetés titka, ugyanis a vezetés legnagyobb része a támogatásról szól.”
HR Tanácsadó- Adecco Kft.
Címkék: Főnök vs. Vezető
Megkezdődött Győrben a vihar miatt letört faágak összegyűjtése
A csütörtökről péntekre virradóan tapasztalt szélvihart követően a Győr-Szol Zrt. a városi faállomány kezelőjeként teljes kapacitással gyűjti az erős légmozgás által éjjel letört faágakat.